18 
Hostuoch. Denn gannzen Herbst us überal an vilen orten % 
gl. gwunnen u. den gannzen summer 60 gl. gwunnen. 85 
myl gwandlet. Im Brachm. mit minem wyb ins schwyzer- 
land wellen, bis gen Ragaz gsin u. des nassen wätters hal- 
ben wider kert. Me im Meien dem Jac. P. zuo Obervaz 
6 gl. abverdienet, sin Hus zuo malen. 42. tag vor dem 
Heiligen wienachttag widrum zuo Lennz angfangen, die Jugend 
leren vnnd underwysen nach minem besten vermügen. Vnnd 
kamend i0 schuoler in der ersten wuchen. 
Anno 4597. In dem 97 jar gwan ich 34 gl. zuo Chur 
mitt des Herren münnzmeisters H. J W. Hus u. 20 gl. zuo 
Damils gwunnen. Zuo Gur noch ein Hus gmalt um 40 cr. 
u. dem H. tolmetsch 4 gl. angwunnen, me zuo Malyx mit 
H. Ben. 3 gl. gwunnen. 121 my! müssen wandlen in dem 
jar u. nun im summer 68 gl. usgen u. im Herbst 40 gl. 
Ich han in dem iar guot kan, Got si globt: herlich spys 
vnnd tranck, sampt vil kurzwyl vnnd liepligkeit. 
Als man zält nach JESU GRISTI, vnnsers liebsten 
Herren geburtt 4598 iar, hat mir der Güttig Gott ein guoz 
jar gän, vnnd sin Gaaben gnedigelich vond rychlich zuogsend ; 
doch ist mir darnäbet ouch zuhannden gstossen vil SOTg, 
schaden, müe, arbeit, verdruss vnnd gros gfaar. Ich gieng 
mit miner Husfrouwen von Lennz gen Vri vnnd widrum hein; 
12 tag warend wir vf der straas, darzu beidi schweer trägen, 
vnnd als vergäben, dan ich nit ein bazen gwinn vberkon 
kond; darzuo andre vergäbni geng than, darzuo mich übel 
verdrossen, als min bruoder Dauidt trurig von mir geschei- 
den, als er in Vngaren gezogen dem Krieg nach;?°) vnnd von 
ıninem bruoder Gurdyn hat ich bösi zytung, wie er so gar 
übel verwundt worden, das er sich sines lübens verwägen. 
